
     REPUBLIKA HRVATSKA
     TRGOVAČKI SUD U OSIJEKU
     


R E P U B L I K A    H R V A T S K A
R J E Š E N J E


	Trgovački sud u Osijeku, po stečajnom sucu Jadranki Herman, povodom prijedloga dužnika Organizacija za građanske inicijative, Osijek, kralja Petra Svačića 36, OIB 08485725510, koga zastupa Branislav Vorkapić izvršni direktor, za otvaranje stečajnog postupka nad dužnikom Organizacija za građanske inicijative, Osijek, kralja Petra Svačića 36, OIB 08485725510, dana 20. studenog 2017. 


r i j e š i o    j e


1. OTVARA SE stečajni postupak nad dužnikom Organizacija za građanske inicijative, Osijek, kralja Petra Svačića 36, OIB 08485725510.
2. Za stečajnog upravitelja imenuje se Ivan Perković, Josipovac, Kneza Branimira 9, OIB 81615580056.
3. ZAKLJUČUJE SE stečajni postupak nad dužnikom Organizacija za građanske inicijative, Osijek, kralja Petra Svačića 36, OIB 08485725510.
4. Ovo rješenje objavit će se na mrežnim stranicama e-oglasna ploča suda a nakon pravomoćnosti dostaviti registru radi brisanja  dužnika iz registra pravnih osoba.

Obrazloženje


Predlagatelj – dužnik Organizacija za građanske inicijative, Osijek, kralja Petra Svačića 36, OIB 08485725510, zastupan po Branislavu Vorkapić, izvršnom direktoru, podnio je dana 20. veljače 2017. godine  prijedlog za pokretanje stečajnog postupka nad dužnikom Organizacija za građanske inicijative, Osijek, kralja Petra Svačića 36, OIB 08485725510, budući kod dužnika postoji  stečajni razlog nesposobnost za plaćanja. Žiro račun dužnika blokiran je od 1. prosinca 2016. godine.  

	Uz prijedlog za otvaranje stečajnog postupka dužnik je priložio očevidnik o redoslijedu plaćanja FINE Osijek od 16. veljače 2017. godine, potvrdu o blokadi računa i novčanih sredstava dužnika, potvrdu RH MF Porezna uprava  Područni ured Slavonije i Baranje  Ispostava  Osijek   od   15. veljače 2017. iz koje potvrde je razvidan dug dužnika 

prema Poreznoj upravi te popis imovine i obveza dužnika sukladno članku 17. Stečajnog zakona.

Na ročištu održanom dana 24. listopada 2017. godine zakazanom radi rasprave o pretpostavkama za otvaranje stečajnog postupka nad dužnikom zakonski zastupnik predlagatelja dužnika priznao je u cijelosti postojanje stečajnog razloga predviđenog člankom 5. Stečajnog zakona, nesposobnost za plaćanje. Iz izjave zakonskog zastupnika dužnika razvidno je da je žiro račun dužnika blokiran od 1. prosinca 2016. godine a do blokade je došlo zbog nemogućnosti isplate plaća. Dužnik nema zaposlenih radnika od 1. prosinca 2016. godine. Djelatnost dužnika obavljala se u prostoru koji je u vlasništvu Grada Osijeka. U periodu od 1. prosinca 2016. pa do podnošenja prijedloga za otvaranje stečajnog postupka sve troškove vezane za korištenje istog poslovnog prostora snosili su bivši zaposlenici dužnika, solidarno. Dužnik u svom vlasništvu nema nekretnina i nema pokretnina osim uredske opreme : računala, monitora, printera, kalkulatora te uredskog namještaja kao i dva vozila: Jepp Cherokee godine proizvodnje 1996. i Jepp Cherokee godine proizvodnje  2001. godine. Vozilo Jepp Cherokee godine iz 1996. godine nalazi se u Sarvašu i prema saznanju zakonskog zastupnika u voznom je stanju dok se vozilo godine proizvodnje 2001. nalazi u Drnišu  i u poluispravnom stanju je te bi bilo potrebno uložiti dodatna novčana sredstva radi njegovog popravka. Oba vozila odjavljena su. 

	Na istom ročištu izvršen je uvid u dokumentaciju priloženu uz prijedlog: prijedlog za otvaranje stečajnog postupka od 18. travnja 2017. godine, očevidnik o redoslijedu plaćanja od 16. veljače 2017. godine,  potvrdu FINE Osijek od 15. veljače 2017. godine, potvrdu RH Ministarstvo financija Porezna uprava Područni ured Slavonije i Baranje od 15. veljače 2017. godine, popis imovine dužnika na dan 20. veljače 2017. godine, popis obveza dužnika prema pravnim i fizičkim osobama, izvadak iz registra udruga  za dužnika od 21. rujna 2017. godine.  

	Uvidom u očevidnik o redoslijedu plaćanja FINE Osijek za dužnika od 16. veljače 2017. godine utvrđeno je da je žiro račun dužnika blokiran na isti dan za iznos od 72.558,93 kn .  Žiro račun dužnika neprekidno je blokiran 76 dana. 

	Uvidom u popis imovine  dužnika utvrđeno  je da dužnik u svom vlasništvu nema nekretnina niti pokretnina osim uredske opreme: računala, monitora, printera te uredskog namještaja kao i dva vozila Jepp Cherokee godina proizvodnje 1996. i Jepp Cherokee godina proizvodnje 2001. godina. 

Uvidom u potvrdu RH MF Područni ured Slavonije i Baranje Ispostava Osijek od 15. veljače 2017. godine utvrđeno je da dug dužnika prema istoj Poreznoj upravi iznosi 16.466,61 kn a odnosi se na neplaćene poreze i doprinose. 

	Kako je prijedlog za otvaranje stečajnog postupka podnio dužnik, koji je na ročištu radi  rasprave o pretpostavkama za otvaranje stečajnog postupka,  priznao postojanje stečajnih razloga, te kako je sud prije otvaranja stečajnog postupka utvrdio da imovina dužnika koja bi ušla u stečajnu masu nije dovoljna ni za namirenje troškova toga postupka, sukladno članku 132. stav 1. Stečajnog zakona (Narodne novine 75/15 i 104/17) sud je  rješenjem  poslovni broj St-357/17-8    od  24. listopada 2017.  godine,   koje  rješenje  je  

objavljeno  na  e-oglasnoj  ploči  suda, pozvao osobe koje imaju pravni interes da se provede stečajni postupak nad dužnikom na solidarnu uplatu iznosa  od  20.000,00 kn, u roku od 15 dana,  na  ime  predujma  za pokriće troškova kako prethodnog tako i otvorenog stečajnog postupka. Istim rješenjem pozvane osobe upozorene su  da će sud, ukoliko ne uplate predujam,  donijeti  odluku  o  otvaranju  i  zaključenju stečajnog postupka. U tom slučaju stečajni postupak neće se provesti i na odgovarajući će se način primijeniti odredbe članka 286. do 292. Stečajnog zakona. Na gore navedeni upućeni poziv na uplatu predujma nije se odazvao nitko iz kruga osoba zainteresiranih za vođenje stečajnog postupka nad dužnikom.

Budući da stečajni dužnik nema imovine iz koje bi se mogli podmiriti niti troškovi stečajnog postupka, temeljem članka 132. stav 2. Stečajnog zakona (Narodne novine 75/15), riješeno je kao u izreci.

Za stečajnog upravitelja imenovan je Ivan Perković dipl. oec. iz Josipovca, stečajni upravitelj sa "A" liste stečajnih upravitelja za područje nadležnosti ovog suda, primjenom članka 84. stav 1. Stečajnog zakona. 

U Osijeku 20. studeni 2017.

Zapisničar
Maja Kocijan
								STEČAJNI SUDAC
							   	   Jadranka Herman


UPUTA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovoga suda.


DNA
1. Predlagatelj – dužnik Organizacija za građanske inicijative, Osijek, kralja Petra Svačića 36
1. Stečajni upravitelj Ivan Perković
1. e-oglasna ploča
1. Registru – elektroničkim putem, odmah
1. FINA Osijek
1. Porezna uprava Osijek
1. ŽDO Osijek
1. Ministarstvo pravosuđa
1. Riješeno istodobno otvaranjem i zaključenjem
1. kal. 11/12

